# Korisnički priručnik „Boja za Vesnot“

Spisak tabela

2.1. Opšte kontrole i prečice
2.2. Prečice za jedinice i potez
2.3. Prečice za blokče
2.4. Prečice za višeigranje
2.5. Razne prečice
2.6. Razne prečice
2.7. Doba dana i šteta
2.8. Iskustveni bonusi za borbu sa neprijateljima različitih nivoa
2.9. Kuglice

# Predgovor

„Boj za Vesnot“ je strateška igra na poteze u fantazijskom miljeu.

Sastavite vrsnu vojsku, postepeno uvežbavajući sirove regrute do prekaljenih veterana. U kasnijim partijama, sazovite svoje najžilavije ratnike i obrazujte navalu kojoj se niko ne može suprotstaviti! Birajte jedinice iz velikog skupa specijalizovanih, svojeručno podižući silu koja je sposobna za borbu po svakakvom terenu i protiv raznolikih protivnika.

Vesnot nudi mnoge priče koje čekaju da budu odigrane. Možete se boriti protiv orkova, nemrtvih i razbojnika po močvarama Vesnotskog kraljevstva; boriti pokraj zmajeva u surim visovima, vilenjaka u zelenim gajevima Etenvuda, patuljaka u velikim dvoranama Knalge, pa čak i morejaca u Bisernom zalivu. Možete krenuti u pohod da povratite presto Vesnota, upregnuti svoju strašnu moć nad nemrtvima da ovladate zemljama smrtnikâ̂, ili povesti slavno orkovsko pleme u pobedu protiv ljudi što se usudiše da okaljaju vaše zemlje.

Na raspolaganju vam stoji preko dve stotine tipova jedinica (pešadija, konjica, strelci, magovi koliko za početak) i borbena dejstva od lokalnih zaseda do sudara nepreglednih vojski. Takođe možete izazivati svoje prijatelje — ili neznance — i učestvovati u epskim višeigračkim fantazijskim bojevima.

Boj za Vesnot je softver otvorenog koda, na čijem stalnom poboljšanju radi živahna zajednica volontera. Možete stvarati posebne jedinice, pisati scenarije, pa čak i skriptovati sveobuhvatne pohode. Sadržaj koji održavaju korisnici dostupan je sa servera dodataka, odakle se najbolje probira i uvrštava u zvanična izdanja igre.

# Poglavlje 1. Prvi koraci

## 1.1. Svet

Znani predeli Velikog kontinenta, na kojem se nalazi Vesnot, podeljeni su u tri oblasti: Severozemlje, gde je uglavnom bezakonje; Vesnotsko kraljevstvo i njegova povremena kneževina Elensefar; i zabran jugozapadnih vilenjaka u Etenvudu i dalje.

Vesnotsko kraljevstvo leži u središtu ovog područja. Granice su mu Velika reka na severu, Dulatijsko pobrđe na istoku i jugu, rubovi Etenvuda na jugozapadu, i okean na zapadu. Elensefar, negdašnja pokrajina Vesnota, ograničena je Velikom rekom na severu, slabo utvrđenom linijom sa Vesnotom na istoku, Bisernim zalivom na jugu, i okeanom na zapadu.

Severozemlje je divlje podneblje severno od Velike reke. Ovu oblast nastanjuju skupine orkova, patuljaka, varvara i vilenjaka. Na severu i istoku prostire se Lintanirska šuma, u kojoj se veliko kraljevstvo severnih vilenjaka drži svojih tajnovitih poslovanja.

Preko zemalja razasuta su sela u kojima možete lečiti svoje snage i sakupljati prihode za izdržavanje vojske. Moraćete da prelazite planine i reke, probijate se kroz šume, brda i tundru, i marširate otvorenim ravnicama. U svakoj od ovih oblasti žive stvorenja dobro prilagođena za nju, koja se mogu brže kretati i bolje boriti na tom poznatom terenu.

### 1.1.1. Stvorenja

U svetu Vesnota obitavaju ljudi, vilenjaci, patuljci, orkovi, zmagovi, saurijanci, morejci, nagajci i mnoge druge rase još tajnovitije i čudesnije. Prokletim zemljama hode nemrtvi i duhovi i sablasti; čudovišta vrebaju u tamošnjim ruševinama i tamnicama. Svako je prilagođen određenom terenu. Ljudi naseljavaju uglavnom umerene ravnice. Brda, planine i podzemne pećine zabran su orkova i patuljaka. U šumama caruju vilenjaci. Morima i rekama vladaju morejci i nagajci.

U svrhe igre, rase se dele u frakcije; na primer, orkovi često sarađuju s trolovima, a vilenjaci i patuljci s ljudima. Neke druge frakcije održavaju podele u ljudskom društvu, npr. lojalisti protiv odmetnika. U većini pohoda, upravljaćete jedinicama iz okvira jedne frakcije. Kako se frakcije ponekad međusobno udružuju, u nekim scenarijima možete biti suočeni s više njih.

## 1.2. Snalaženje

Kada prvi put pokrenete Vesnot, videćete početnu pozadinu i stubac dugmadi, što se naziva glavnim menijem. Dugmad se aktiviraju samo mišem. Ako ste nestrpljivi, preporučujemo: kliknite na dugme Jezik da izaberete jezik; zatim na Podučavanje da prođete kroz podučavanje; potom odigrajte pohod „Priča o dva brata“, klikom na dugme Pohod i izborom iz datog spiska.

Podučavanje
  Na jednoj pravoj, premda prostoj, partiji bićete podučeni nekim od osnovnih kontrola potrebnih za igranje igre. Ovde nisu važni pobeda ili poraz, već naučiti kako se upravlja. Kliknite na dugme Podučavanje da zaigrate. Bićete u ulozi princa Konrada ili princeze Lizáre, i učiti od starog maga Delfadora — posvetite mu pažnju, inače bi vas mogao pretvoriti u daždevnjaka.
Pohod
  Vesnot je pre svega dizajniran za igranje pohodâ̂. Pohodi su nizovi povezanih scenarija. Kliknite na ovo dugme da krenete u novi pohod. Videćete spisak pohoda koji su vam dostupni (ako želite možete preuzeti još). Odaberite pohod i kliknite na U redu da počnete ili Odustani da napustite spisak. Svaki pohod ima nekoliko nivoa težine: lako, srednje (normalno) i teško. Preporučujemo srednji nivo, pošto je izazovan, ali ne i težak. Tokom pohoda ne možete menjati nivo težine. Ako imate ozbiljnih teškoća pri savlađivanju lakog nivoa, svakako će vam pomoći uvod u osnovnu strategiju. Kada odaberete nivo težine započećete prvi scenario pohoda.
Višeigranje
  Kliknite na ovo dugme da odigrate pojedinačni scenario protiv jednog ili više protivnika. Možete igrati partije preko Interneta, ili na svom računaru protiv računara ili ljudskih protivnika. Ovo dugme poziva dijalog iz kojeg možete izabrati način igranja scenarija. Za više detalja, pogledajte o scenarijima.
Učitaj
  Click this button to load a previously saved game. You will be shown a dialogue listing saved games. Select the game and click Ok to load and continue, or Cancel to return to the Main Menu. If you select a replay game, you can check the "Show replay" check box. The loaded game will make all the moves from the beginning while you watch.
Dodaci
  Kliknite na ovo dugme da pristupite serveru sadržajâ̂, gde se nalazi mnoštvo korisničkih tvorevina. Između ostalog, tu spadaju pohodi, višeigračke epohe (definicije frakcija za višeigračke partije) i višeigračke mape. Dugmetom Ukloni dodatke možete naknadno ukloniti sadržaj koji više ne želite.
Uređivač mapa
  Klikom ovde pokrećete uređivač mapa, kojim možete stvarati posebne mape za višeigračke partije ili za sopstvene pohode.
Jezik
  Kliknite na ovo dugme, izaberite jezik, pa kliknite na U redu da ga aktivirate. Klikom na Odustani ostavljate tekući jezik. Pri prvom pokretanju Vesnota podrazumevan je jezik prema sistemskom lokalitetu (ako se može odrediti) ili engleski; pošto izričito izaberete jezik, biće korišćen pri svakom narednom pokretanju.
Postavke
  Kliknite ovde da promenite podrazumevane postavke.
Zasluge
  Click this button for a list of major Wesnoth contributors. You will often be able to reach them in real time at irc.freenode.org:6667 on #wesnoth or at https://discord.gg/battleforwesnoth
Napusti
  Kliknite ovde da napustite Vesnot.
Pomoć
  Klikom na ovo dugme otvarate sistem pomoći uklopljen u igru. Pružiće vam podatke o jedinicama i svim drugim važnim činiocima izvođenja igre. (Većinu njih opisuje i ovaj priručnik.)
Sledeće
  Kliknite ovde da pročitate sledeći kratki savet iz „Knjige Vesnota“.
Prethodno
  Kliknite ovde da pročitate prethodni kratki savet iz „Knjige Vesnota“.
i
  Click this button to view game version and technical information. It may be useful when troubleshooting issues.

## 1.3. Režimi igranja

Boj za Vesnot se može igrati na dva osnovna načina:

- Igranje niza povezanih scenarija, što se naziva pohodom, protiv računara.
- Igranje jednog scenarija protiv računarskih ili ljudskih protivnika.

There are also campaigns that can be played in multiplayer.

### 1.3.1. Pohodi

Pohodi su nizovi bitaka povezanih tokom priče. Uobičajeni pohodi sadrže 10–20 scenarija. Glavnu prednost pohodâ̂ čini to što vam omogućavaju da razvijate svoju vojsku. Po završetku svakog scenarija preostale jedinice bivaju sačuvane, tako da ih možete koristiti u narednom scenariju. Ako neku jedinicu ne želite da upotrebite tokom datog scenarija, ona se prenosi na sledeći, tako da ne gubite jedinice koje ne koristite.

Vesnot je pre svega zamišljen za igranje pohoda, zbog čega je ovaj način igranja najzanimljiviji novim igračima, i preporučeni način za učenje igre.

### 1.3.2. Scenariji

Za završetak jednog scenarija potrebno je od oko trideset minuta do dva sata. Ovo je zato najbrži način igranja, ali se vaše jedinice na upisuju i ne možete koristiti jedinice iz pohoda. Scenarije možete igrati protiv računara ili protiv drugih igrača, preko Interneta ili na svom računaru. Scenarijima se pristupa dugmetom Višeigranje u glavnom meniju.

In general multiplayer games are played against other players via the Internet (you can also run them on your LAN if you have one). All these games are co-ordinated through the Wesnoth multiplayer server. Multiplayer games can take anywhere from 1 hour to 10 hours, depending on how many players there are (and the size of the map). The average time is between 3 to 7 hours. Games can be saved and loaded as many times as you like. So, it’s possible for some games to last 1 or 2 weeks, even though the play time is only a few hours. When playing just a single scenario, your units won’t carry to future games and building up your army’s strength is possible only within the scenario.

Pošto kliknete na dugme Višeigranje, pruža vam se nekoliko opcija:

#### Prijava:

This will be your name on the multiplayer server. If you have an account on the Wesnoth forums, you may use the same username and password for joining the official server. A password box will pop up if a password is required for the current username. You cannot use a registered name without the password.

#### Na zvanični server

Ova vas opcija neposredno povezuje sa zvaničnim serverom. Naći ćete se u holu u kojem možete stvarati partije po volji, gde su mnoge partije već otvorene, i gde neki igrači čekaju da se pridruže novom meču.

#### Poveži se na server

Ova opcija otvara novi dijalog u kojem unosite adresu računara za pridruživanje. Tu je i dugme Prikaži spisak, koje nabraja rezervne zvanične servere u slučaju da glavni trenutno nije dostupan.

A complete list of official and user setup servers is listed at this website: Multiplayer servers.

Kroz ovu opciju menija takođe možete doći do serverâ̂ koje udomljavaju drugi igrači. Tako, ako je pokrenut server u lokalnoj mreži, unesite adresu i broj porta (podrazumevan: 15000). Na primer, ako želite da se povežete na server u pogonu na računaru sa adresom 192.168.0.10 i podrazumevanim portom, u dijalogu biste uneli `192.168.0.10:15000`.

#### Domaćin mrežnoj partiji

Da biste mogli da započnete višeigračku partiju bez oslanjanja na spoljašnji server, morate sami pokrenuti server, naredbom wesnothd. Kad izaberete ovu opciju, ova naredba se automatski izvršava u pozadini; server će biti napušten kada ga svi igrači napuste. Da bi se drugi igrači uključili u partiju na vašem serveru, moraju moći da se povežu na TCP port 15000. Ako ste iza zaštitnog zida, verovatno morate izmeniti njegove postavke tako da dozvoljava dolazne veze na portu 15000 i da prosleđuje taj saobraćaj na računar koji udomljava server. Ne bi trebalo da morate menjati postavke zaštitnog zida samo da biste se pridružili partijama na zvaničnom ili nekom drugom serveru.

#### Lokalna partija

Ovo stvara partiju koja se izvršava na vašem računaru. Možete je igrati usijano, gde se igrači smenjuju po potezima na „usijanom sedištu“ na istom računaru. Za igranje usijane partije potrebno je otprilike isto vreme kao i kad se igra preko Interneta. Drugačije, partiju možete prosto odigrati protiv VI umesto ljudskih protivnika. Ovo može biti dobar način za upoznavanje sa različitim mapama koje se koriste u višeigračkim partijama, pre nego što zaigrate protiv stvarnih protivnika. Takođe može poslužiti kao jednostavan način za ispitivanje sposobnosti jedinica iz različitih frakcija, tako što izaberete frakciju koju u partiji vi vodite i koje vode protivnici. Naravno, možete pomešati oba ova načina igranja u istoj partiji — zaigrati s prijateljem protiv VI protivnika.

### 1.3.3. Ekran igre

Bez obzira na to da li igrate jedan scenario ili pohod, osnovni raspored ekrana u igri ostaje isti. Glavninu ekrana zauzima mapa koja prikazuje sva dejstva do kojih dolazi tokom igranja. Oko mape stoje različiti elementi koji pružaju korisne informacije o igri i detaljnije su opisani u narednom.

Duž vrha ekrana, sleva nadesno, date su sledeće stavke:

1. dugme Meni
2. dugme Radnje
3. brojač poteza (tekući prema najvećem broju poteza)
4. vaše zlato
5. sela (vaša sela prema ukupnom broju sela)
6. broj vaših jedinica
7. vaši izdaci
8. vaši prihodi
9. tekuće ili preostalo vreme (u višeigračkim partijama na vreme)

Duž desne ivice ekrana, odozgo nadole, stoje:

1. cela mapa, u razmeri
2. Current hex position (x-coordinate, y-coordinate), defense and movement of the currently selected unit on the marked hex
3. tip tekućeg polja
4. pokazatelj doba dana
5. profil poslednje izabrane jedinice
6. dugme Gotovo

### 1.3.4. Unajmljivanje i sazivanje

Kad prvi put započnete scenario ili pohod, imaćete samo nekoliko jedinica na mapi. Jedna od njih biće vaš zapovednik (obeležen malom ikonom zlatne krune). Zapovednik se obično postavlja u zamak, na posebno polje po imenu kula. Kad god vam je zapovednik na kuli (ne samo vašoj, već i kulama neprijateljskih zamkova koje osvojite) i imate dovoljno novca, možete unajmiti nove jedinice za svoju vojsku. U kasnijim scenarijima možete sazivati iskusne jedinice koje su preživele ranije scenarije. Odavde možete započeti sa izgradnjom vojske za pokoravanje neprijatelja.

Verovatno je prvo što ćete poželeti da unajmite svoju prvu jedinicu. Pritisnite Ctrl+R (ili desno kliknite na prazno polje zamka i izaberite Unajmi) i dobićete mogućnost da unajmite jedinicu sa spiska svih dostupnih vam. Unajmljena jedinica smešta se na prazno polje zamka. Pošto ispunite zamak, ne možete više unajmljivati dok ne pomerite neke jedinice. Protivnički zapovednik je slično smešten na kulu u svom zamku i počeće s unajmljivanjem svojih snaga — nemojte odugovlačiti s razgledanjem predela, treba dobiti bitku.

Na kraju svakog uspešnog scenarija, sve vaše preostale snage bivaju automatski sačuvane. Na početku narednog scenarija ih možete sazvati, na način sličan unajmljivanju. Sazvane snage su obično iskusnije nego sveže, i zato bolji izbor.

### 1.3.5. Vaša vojska

Svaka jedinica određena je rasom, nivoom i klasom, i ima izvesne vrline i mane na osnovu svojih otpornosti, trenutnog terena i nivoa. O ovome detaljno piše pomoć u igri.

### 1.3.6. Život i smrt — iskustvo

Kako jedinice gomilaju borbeno iskustvo, spoznavaće nove veštine i postajati jače. Takođe će stradavati u bitkama, zbog čega ćete morati da unajmljujete i sazivate nove. Ali mudro birajte, jer svaka ima vrline i mane koje će lukav protivnik brzo iskoristiti.

### 1.3.7. Pobeda i poraz

Obratite pažnju na iskačući dijalog sa ciljevima na početku svakog scenarija. Pobedu obično ostvarujete eliminisanjem svih neprijateljskih vođa, a gubite ako vaš vođ strada. Neki scenariji pak mogu imati drugačije ciljeve — dovođenje vođa do određenog mesta, spasavanje nekoga, rešavanje zagonetke, opiranje opsadi dok ne prođe određeni broj poteza.

Kada pobedite u scenariju, mapa će se zasiveti i dugme Gotovo pretvoriće se u Kraj. Tada možete promeniti opcije upisivanja pozicije (ako ste u višeigračkoj partiji) ili proćaskati sa drugim igračima, pre nego što kliknite na ovo dugme za nastavak.

### 1.3.8. Zlato

Vojska se ne bori besplatno — koštaće vas zlata da unajmljujete i izdržavate jedinice. Svaki scenario započinjete sa zlatom prenesenim iz prethodnih scenarija (mada vam se obezbeđuje minimalna količina zlata na početku scenarija ako niste preneli dovoljno iz prethodnih). Još zlata možete prikupiti brzim izvršavanjem ciljeva scenarija, i, tokom scenarija, zaposedanjem sela. Svako posednuto selo daje prihod od dva zlatnika po potezu. Na samom početku scenarija obično vredi zauzeti što je više sela moguće, kako biste obezbedili dovoljne prihode za vođenje rata. Trenutno zlato i prihode možete videti na vrhu ekrana, kao što je pomenuto u odeljku o ekranu igre.

### 1.3.9. Upisivanje i učitavanje

Na početku svakog scenarija upisuje se trenutno stanje igre. Ako budete poraženi, možete ga učitati i pokušati ponovo. Pošto uspete, opet ćete biti pitani da sačuvate naredni scenario i zaigrate ga. Ako morate da napustite igranje tokom scenarija, možete sačuvati potez i učitati ga ponovo kasnije. Samo zapamtite: dobar igrač Boja za Vesnot nikada nema potrebu za upisivanjem tokom scenarija. Većina početnika, pak, ovo radi prilično često.

# Poglavlje 2. Igranje

## 2.1. Kontrole

Ovo su podrazumevani kontrolni tasteri. Postava tastera može da se razlikuje u zavisnosti od platforme. Na primer, pod MacOS-om često ćete koristiti taster Cmd umesto Ctrl. Većinu prečica možete izmeniti po želji u meniju Postavke.

Tabela 2.1. Opšte kontrole i prečice

F1 | Pomoć „Boja za Vesnot“.
tasteri strelica | Klizanje.
levi klik | Biranje i pokretanje jedinice.
desni klik | Kontekstni meni, otkazivanje radnje.
srednji klik | Centriranje na položaj pokazivača.
Escape | Napuštanje igre, napuštanje menija, otkazivanje poruke.
Ctrl+S | Upisivanje pozicije.
Ctrl+O | Učitavanje pozicije.
Ctrl+P | Odlazak u dijalog za podešavanje.
Ctrl+Q | Napuštanje igre.
Ctrl+F | Preko celog ekrana ili u prozoru.
Ctrl+Alt+M | Utišavanje zvuka u igri.
+ | Uveličanje.
- | Umanjenje.
0 | Podrazumevano uveličanje.
Ctrl+E | Prikaz elipsa.
Ctrl+G | Prikaz mreže.
Ctrl+A | Ubrzani režim igre.
držanje Shift | Prebacivanje između ubrzanog i običnog režima igre dok je pritisnuto (privremeno!)
Ctrl+J | Ciljevi scenarija.
S | Statistika.
Alt+S | Tabela stanja.
Alt+U | Spisak jedinica.
L | Skok na jedinicu vođa.
Shift+S | Ručno ažuriranje pokrova.

Tabela 2.2. Prečice za jedinice i potez

Ctrl+R | Unajmljivanje jedinice.
Ctrl+Alt+R | Ponavljanje poslednjeg unajmljivanja.
Alt+R | Sazivanje jedinice.
Ctrl+N | Preimenovanje jedinice.
D | Prikaz opisa trenutno izabrane jedinice.
T | Nastavak prekinutog pokreta jedinice.
U | Opozivanje poslednjeg pokreta (moguće samo za determinističke pokrete).
R | Ponavljanje pokreta.
N | Kruženje kroz jedinice koje još mogu da se pokrenu.
Shift+N | Kruženje kroz jedinice koje još mogu da se pokrenu, obrnuto.
Ctrl+V | Mogući pokreti neprijatelja (u sledećem potezu).
Ctrl+B | Mogući pokreti neprijatelja kad vaših jedinica ne bi bilo na mapi.
1 do 7 | Koliko daleko izabrana jedinica može da se pomeri za ovoliko poteza.
Space | Kraj poteza jedinice i prelaz na sledeću koja još može da se pokrene.
Shift+Space | Trenutno izabrana jedinica da drži položaj (kraj pokretanja).
Ctrl+Space | Kraj igračevog poteza.

Tabela 2.3. Prečice za blokče

p | Režim planiranja.
y | Izvršavanje planirane radnje.
h | Brisanje planirane radnje.
PageDown | Pomeranje radnje nadole u redu.
PageUp | Pomeranje radnje nagore u redu.
Ctrl+Y | Izvršavanje svih radnji.
i | Pretpostavljanje mrtvim.

Tabela 2.4. Prečice za višeigranje

M | Poruka drugom igraču (u višeigranju).
Ctrl+M | Poruka saveznicima (u višeigranju).
Alt+M | Poruka svima u igri (u višeigranju).
Alt+C | Dnevnik ćaskanja.
Ctrl+X | Čišćenje poruka.

Tabela 2.5. Razne prečice

Ctrl+C | Čišćenje ekranskih etiketa.
/ | Traženje (etiketa ili jedinica po imenu).
Alt+L | Postavljanje tekstualne etikete na polje.
Ctrl+L | Timska etiketa.
: | Command mode
F5 | Osvežavanje keša
Shift+C | Stvaranje jedinice (ispravljanje).
f | Izvršavanje VI formule.

Neke prečice pod MacOS-om X traže više od zamene Ctrl sa Cmd. Sledi spisak takvih:

Tabela 2.6. Razne prečice

Cmd+W | Napuštanje igre.
Cmd+, | Odlazak u dijalog za podešavanje.
Ctrl+F5 | Osvežavanje keša
Option+Space | Kraj igračevog poteza.

## 2.2. Zlato

Svaka strana dobija nešto zlata za početak, i po dva zlatnika na potez i još po dva za svako posednuto selo. Tokom pohoda, početno zlato je najmanja količina definisana za trenutni scenario, koja je obično to manja što je nivo težine veći. U dodatak ovome, često vam se prenese određen procenat zlata iz prethodnog scenarija. Taj procenat zavisi od scenarija, i najčešće je pomenut u ciljevima scenarija.

### 2.2.1. Unajmljivanje i sazivanje

Zlato najpre služi podizanju vojske unajmljivanjem novih jedinica i sazivanjem onih iz prethodnih scenarija u pohodu. Jedinice se mogu unajmiti ili sazvati kada zapovednik stoji na kuli u zamku koji ima bar jedno prazno polje.

- Kliknite desnim na prazno polje zamka i izaberite Unajmi da unajmite novu jedinicu sa spiska koji se pojavi. Trošak unajmljivanja zavisi od tipa jedinice, a obično je između 10 i 20 zlatnika.
- Kliknite desnim na prazno polje zamka i izaberite Sazovi da pozovete jedinicu iz prethodnih scenarija. Sazivanje staje 20 zlatnika po jedinici. Pogledajte o sazivanju jedinica za više detalja.

### 2.2.2. Izdaci

Svaka jedinica traži određene izdatke. Izdaci su obično jednaki nivou jedinice, osim ako nema osobinu lojalnosti (v. ispod). Jedinice koje nisu unajmljene na početku — tj. zapovednik i one koje se dobrovoljno pridruže — obično imaju ovu osobinu. Izdaci se naplaćuju samo ako su veći od broja sela koje data strana poseduje — trošak je jednak razlici između broja sela i ukupnih izdataka.

### 2.2.3. Prihodi

Formula za određivanje prihoda po potezu glasi

    2 + br_sela – veće_od(0, izdaci - br_sela)

gde su izdaci jednaki zbiru nivoa svih vaših nelojalnih jedinica.

Ako su ukupni izdaci veći od broja sela plus 2, ta strana počinje da gubi zlato; ako su jednaki, zlato se niti dobija niti odliva.

## 2.3. Jedinice

Boj za Vesnot pruža stotine tipova jedinica, određenih bogatim statističkim pregledom. Pojedine jedinice mogu imati i posebne osobine, koje ih ponešto izdvajaju od drugih istovrsnih jedinica. Napokon, dizajneri pohoda mogu dodavati jedinstvene jedinice u neke scenarije, kako bi još više proširili opcije dostupne igraču.

Osnovnu statistiku jedinice čini broj udarpoena (UP), poena pokretljivosti, oružja koja može da koristi i štetu koju nanose. Tu su zatim poredak i posebne mogućnosti, o čemu će biti reči u narednom.

### 2.3.1. Poredak

Svaka jedinica pripada poretku: zakoniti, neutralni, haotični ili dvojstveni. Poredak utiče na učinak jedinice u različita doba dana. Na neutralne jedinice doba dana ne utiče. Zakonite jedinice nanose više štete danju a manje noću. Haotične jedinice nanose više štete noću a manje danju. Dvojstvene jedinice nanose manje štete i danju i noću.

„Dan“ i „noć“ podeljeni su u po dve smene: jutro i popodne, i prva straža i druga straža. One se mogu videti po položaju sunca i meseca na grafiku doba dana.

Naredna tabela prikazuje uticaj različitih doba dana na štetu koju nanose zakonite, haotične i dvojstvene jedinice:

Tabela 2.7. Doba dana i šteta

potez | slika | smena | zakonite | haotične | dvojstvene
--- | --- | --- | --- | --- | ---
1 |  | zora | — | — | —
2 |  | dan (jutro) | +25% | −25% | −25%
3 |  | dan (popodne) | +25% | −25% | −25%
4 |  | sumrak | — | — | —
5 |  | noć (prva straža) | −25% | +25% | −25%
6 |  | noć (druga straža) | −25% | +25% | −25%
posebno |  | podzemlje | −25% | +25% | −25%

Imajte na umu da se neki scenariji odvijaju u podzemlju, gde je trajna noć!

Na primer, razmotrimo borbu između zakonite i haotične jedinice koje obe nanose osnovnu štetu 12. U zoru i sumrak, obe će naneti 12 poena štete ako pogode. Tokom jutra i popodneva, zakonita jedinica će naneti 12 × 1,25 = 15 poena, dok će haotična naneti 12 × 0,75 = 9 poena. Tokom prve i druge straže biće obrnuto, zakonita jedinica naneće 9 poena prema 15 poena haotične.

Ako se slične neutralne jedinice upuste u borbu, nanosiće 12 poena štete bez obzira na doba dana.

### 2.3.2. Osobine

Jedinice imaju osobine koje odražavaju crte njihovog karaktera. Osobine se nasumično dodeljuju jedinici pri njenom stvaranju. Većina jedinica dobija dve osobine.

Moguće osobine za većinu jedinica jesu:

oštroumnost
  Oštroumnim jedinicama treba 20% manje iskustva za napredovanje (trolovi ne mogu imati ovu osobinu). Oštroumne jedinice su vrlo korisne na početku pohoda, pošto brže mogu dostići više nivoe. Kasnije u toku pohoda oštroumnost nije tako korisna, pošto „napredovanje po najvećem nivou“ (NAPON) nije tako značajno kao napredovanje u nivou. Ako imate mnogo ovakvih jedinica najvišeg nivoa, možda je bolje da sazivate jedinice sa korisnijim osobinama.
hitrost
  Hitre jedinice imaju poen više na pokretljivost, ali 5% manje UP. Hitrost je najuočljivija osobina, posebno kod sporijih jedinica kakve su trolovi i teška pešadija. Hitre jedinice često imaju značajno uvećanu pokretljivost na nezgodnom terenu, što može biti važno za razmatranje kada raspoređujete snage. Takođe, ove jedinice nisu tako robusne kao one bez hitrosti, i stoga su manje pogodne za držanje položajâ pod stalnim napadom.
žilavost
  Žilave jedinice imaju četiri UP više, plus jedan na svaki nivo. Žilave jedinice mogu biti korisne u svim etapama pohoda, i ova osobina je korisna za sve tipove jedinica. Žilavost je često od najveće pomoći jedinicama koje imaju neki splet niskih udarpoena, dobre odbrane, ili visokih otpornosti. Ovakve jedinice su posebno korisne za držanje strateških položaja van ruku protivnika.
kršnost
  Kršne jedinice nanose poen štete više za svaki uspešan udar u bliskoj borbi, i imaju jedan UP više. Iako korisna bilo kojoj jedinici koja se bori blisko, kršnost je najznačajnija jedinicama sa velikim brojem udara u napadu, kakvi su npr. vilin-borci. Kršne jedinice mogu biti vrlo korisne kada je samo još zrnce više štete potrebno da se oštećujući udar pretvori u završni.

Ima i osobina koje se dodeljuju samo određenim jedinicama ili jedinicama određene rase. To su:

spretnost
  Spretne jedinice nanose poen štete više pri svakom uspešnom udaru u odstupnoj borbi. Spretnost je osobina koju poseduju samo vilenjaci. Vilenjački narod je poznat po svojoj tajanstvenoj skladnosti i velikoj veštini u rukovanju lukom. Neki od njih, međutim, obdareni su talentom koji nadmašuje njihove sunarodnike. Takvi vilenjaci nanose dodatan poen štete svakom svojom strelom.
neustrašivost
  Neustrašive jedinice ne trpe negativni napadni bonus u nepovoljno doba dana (teškohodi, nekrofazi, trolovi, bauljaši).
Feral
  Units with the Feral trait only receive 50% defense in villages regardless of the base terrain the village is on (Bats, Falcons).
zdravlje
  Čuveni po svojoj krepkosti, neki patuljci su izdržljiviji od drugih i mogu se lečiti odmaranjem čak i dok putuju ili se bore. Zdrave jedinice imaju jedan UP više, i još jedan po nivou, u zalečuju se dva UP svakog poteza bez obzira na okolnosti.

Neke osobine se ne dodeljuju nasumično. Dodeljuje ih ili dizajner scenarija ili se uvek vezuju za tip jedinice:

Aged
  The oldest units may have the Aged trait, receiving an 8 points HP decrease and having -1 movement and melee damage.
Dim
  Units with the Dim trait require 20% more experience to advance.
Elemental
  Elemental units aren’t alive and thus are immune to poison, and drain and plague don’t work on them. Elemental units generally have Elemental as their only trait.
odanost
  Odane jedinice ne prave izdatke. Većina jedinica ima izdatke na kraju svakog poteza, brojevno jednake njihovom nivou. Odane jedinice nemaju takvih zahteva. Tokom pohoda, određene jedinice mogu svojevoljno odlučiti da se pridruže vašim snagama. One će tada imati osobinu odanosti. Iako se mora platiti njihovo kasnije sazivanje, nikada ne prave izdatke u toku scenarija. Ovo ih može učiniti dragocenim tokom dugog pohoda, kada je zlato stalno na izmaku. Unajmljene jedinice nikada nemaju ovu osobinu, tako da može biti nesmotreno otpuštati odane jedinice, ili ih slati u besmislenu smrt.
mehaničnost
  Mechanical units aren’t alive and thus are immune to poison, and drain and plague don’t work on them. Mechanical units generally have Mechanical as their only trait.
usporavanje
  Large, unwieldy units with the Slow trait have -1 movement and 5% more hitpoints.
nemrtvost
  Nemrtve jedinice su imune na otrov, a ni crpljenje ni kuga nemaju uticaja na njih. Nemrtvost im je obično jedina osobina. Pošto su ove jedinice nastale od tela mrtvih, povraćenih da se ponovo bore, otrov nema uticaja na njih. Ovo ih može učiniti izuzetno korisnim pri obračunavanju sa protivnicima koji svoje napade podržavaju otrovima.
Weak
  Units may have the Weak trait, receiving a -1 increment in hitpoints and melee damage.

### 2.3.3. Specijalnosti jedinica

Neke jedinice imaju specijalne napade, nabrojane ispod:

nož u leđa
  Upotrebljen ofanzivno, ovaj napad nanosi dvostruku štetu ako prijateljska jedinica stoji sa naspramne strane napadnute, i pritom nije onesposobljena (npr. okamenjena).
bezglavost
  Bilo da se upotrebljava u napadu ili odbrani, borba traje sve dok jedna upetljana jedinica ne nastrada, ili prođe 30 rundi napada.
juriš
  Upotrebljen ofanzivno, ovaj napad nanosi dvostruku štetu meti. Ali takođe dovodi do dvostrukog oštećenja ukoliko ciljana jedinica udari u protivnapadu.
crpljenje
  Jedinica crpi zdravlje životnih jedinica, lečeći sebe u iznosu polovine štete koju nanese (zaokruženo nadole).
prvi udar
  Jedinica uvek udara prva u borbi, čak i kada se brani.
magičnost
  Napad uvek ima 70% izgleda da pogodi, bez obzira na odbrambenu sposobnost napadnute jedinice.
oštrookost
  Pri napadu, uvek postoji barem 60% izgleda da dođe do pogotka.
kuga
  Kada jedinica nastrada pod napadom kuge, biva zamenjena bauljašem na strani one koja je bacila kugu. Ovo ne radi na nemrtvima ili jedinicama u selu.
otrov
  Ovaj napad truje ciljanu jedinicu. Otrovane jedinice gube 8 UP po potezu, dok ne budu isceljene ili svedene na 1 UP. Otrov ne može sam po sebi dokrajčiti jedinicu.
usporavanje
  Napad usporava ciljanu jedinicu dok ne završi potez. Šteta koju jedinica čini u napadu time biva prepolovljena, a trošak kretanja joj je udvostručen. Usporena jedinica nosiće ikonu puža u podacima sa strane kada se izabere.
okamenjivanje
  Napad pretvara ciljanu jedinicu u kamen. Tada se ona ne može pokretati niti napadati.
roj
  Broj udara pri napadu se smanjuje kako jedinica biva povređivana. Broj napada je srazmeran odnosu trenutnih UP i najviše UP koje jedinica može imati. Na primer, jedinica sa 3/4 punih UP imaće 3/4 udara pri napadu.

### 2.3.4. Sposobnosti

Neke jedinice su sposobne da ili neposredno utiču na druge jedinice, ili da utiču na to kako se druge jedinice međusobno odnose. Ovde spadaju:

zaseda
  Jedinica se može skrivati u šumi, tako da je neprijatelji ne uoče. Protivničke jedinice ne mogu videti niti napasti ovu jedinicu dok je u šumi, sve dok ne stupe do nje. Neprijateljska jedinica koja prva otkrije skrivenu, istog časa gubi svu preostalu pokretnost u potezu.
skrivanje
  Jedinica se može skrivati u selima (s izuzetkom vodenih), tako da je neprijatelji ne vide osim kada stoje pokraj nje. Protivničke jedinice ne mogu videti niti napasti ovu jedinicu dok je u selu, osim ako joj se ne nalaze u susedstvu. Neprijateljska jedinica koja prva otkrije skrivenu, istog časa gubi svu preostalu pokretnost u potezu.
isceljivanje
  Jedinica može osloboditi savezničku jedinicu od otrova, koja međutim neće biti dodatno izlečena u potezu u kojem je pročišćena od otrova.
Feeding
  This unit gains 1 hitpoint added to its maximum whenever it kills a unit, except units that are immune to plague.
lečenje +4
  Omogućava jedinici da leči susedne prijateljske jedinice na početku svakog poteza. Jedinica pod uticajem ovog vidara može povratiti do 4 UP po potezu, ili ne osetiti dejstvo otrova u datom potezu. Vidar ne može isceliti otrovanu jedinicu, već ona mora potražiti brigu u selu ili kod jedinice koja ume da isceljuje.
lečenje +8
  Ova jedinica objedinjuje lekovite trave i magiju kako bi lečila brže nego što je to uobičajeno na bojnom polju. Jedinica pod uticajem ovog vidara može povratiti do 8 UP po potezu, ili ne osetiti dejstvo otrova u datom potezu. Vidar ne može isceliti otrovanu jedinicu, već ona mora potražiti brigu u selu ili kod jedinice koja ume da isceljuje.
obasjavanje
  Jedinica osvetljava okolno područje, što čini da se zakonite jedinice bore uspešnije, a haotične lošije. Sve jedinice susedne ovoj boriće se u toku noći kao da je sumrak, a u vreme sumraka kao da je dan.
vođstvo
  Jedinica može zapovedati jedinicama do nje, kako bi se one bolje borile. Susedne jedinice nižeg nivoa nanosiće više štete u borbi. Susedna jedinica nižeg nivoa od prijateljske jedinice-vođa, praviće 25% više štete u napadu po nivou razlike među njima.
vrebanje
  Jedinica postaje nevidljiva tokom noći. Protivničke jedinice ne mogu videti niti napasti ovu jedinicu kada je noć, osim ako joj se ne nalaze u susedstvu. Neprijateljska jedinica koja prva otkrije nevidljivu, istog časa gubi svu preostalu pokretnost u potezu.
obnavljanje
  Jedinica će sama sebe lečiti 8 UP po potezu. Bude li otrovana, ukloniće otrov umesto zalečivanja.
čarkanje
  Jedinica je vešta u brzom izmicanju neprijateljima, ignorišući sve protivničke nadzorne pojaseve.
postojanost
  Otpornosti jedinice su udvostručene pri odbrani, do najviše 50%. Ne utiče na ranjivost.
zaranjanje
  Jedinica se može skrivati u dubokoj vodi, tako da je neprijatelji ne vide. Protivničke jedinice ne mogu videti niti napasti ovu jedinicu dok je u dubini, osim ako se nađu tačno do nje. Neprijateljska jedinica koja prva otkrije zaronjenu, istog časa gubi svu preostalu pokretnost u potezu.
teleportacija
  Jedinica se može teleportovati između bilo koja dva prijateljska sela, uz utrošak jednog pokreta.

### 2.3.5. Iskustvo

Jedinicama se za borbe dodeljuje iskustvo. Pošto ga sakupe dovoljno, napredovaće u nivou i postati snažnije. Količina dobijenog iskustva zavisi od nivoa neprijateljske jedinice i ishoda bitke: ako jedinica zbriše protivnika, dobija 8 iskustvenih poena po nivou protivnika (4 ako je nultog nivoa), a ako preživi bitku i protivnik ostane živ, jedan poen po nivou protivnika. Drugim rečima:

Tabela 2.8. Iskustveni bonusi za borbu sa neprijateljima različitih nivoa

nivo neprijatelja | bonus za uništenje | bonus za borbu
--- | --- | ---
0 | 4 | 0
1 | 8 | 1
2 | 16 | 2
3 | 24 | 3
4 | 32 | 4
5 | 40 | 5
6 | 48 | 6

### 2.3.6. Sazivanje jedinica

Pošto završite scenario, sve preživele jedinice biće dostupne za sazivanje u sledećem. Jedinicu ne možete pokrenuti niti napasti njome u potezu u kome je sazvana (ili unajmljena). Sazvana jedinica zadržava svoj raniji nivo, iskustvo, (ponekad) magične predmete u posedu, i počinje s punim udarpoenima.

## 2.4. Pokretanje

Klik na jedinicu ukazuje na sva mesta koja ona može doseći u tekućem potezu, tako što se zasive sva nedostižna polja (pritiskom na tastere 2–7 na sličan način se pokazuju polja koja jedinica može doseći u tolikom broju poteza). U ovom režimu, stavljanjem pokazivača nad polje dobija se putanju kojom bi se jedinica kretala ka njemu, kao i dodatni podaci o odbrambenoj dobiti jedinice na tom polju; i, ako treba više poteza da jedinica dosegne polje, broj tih poteza. Ako ne želite da pokrenete jedinicu, iz ovog režima možete izaći izborom druge jedinice (klikom na nju ili pritiskom N ili Shift+N) ili klikom desnim (Command-klikom na MacOS-u) bilo gde na mapi. Preko kuglica nad energotrakama jedinica možete brzo videti koje su jedinice istrošile kretanje a koje se još mogu kretati u tekućem potezu.

Ako odlučite da pomerite izabranu jedinicu, kliknite na odredišno polje i jedinica će krenuti ka njemu. Ako kliknete na polje izvan dosega u tekućem potezu, jedinica će se pomeriti najdalje što može i ući u režim putovanja. U ovom režimu, jedinica nastavlja da se kreće ka odredištu kroz naredne poteze. Jedinicu možete lako izbaciti iz putovanja na početku narednog poteza. Takođe možete izmeniti odredište tako što izaberete jedinicu pa kliknete na novo odredište, ili kliknete ponovo na jedinicu da ukinete putovanje.

Ulaskom jedinice u selo koje je neutralno ili u posedu neprijatelja preuzima se posed nad selom i okončava kretanje te jedinice.

Većina jedinica uspostavlja nadzorni pojas, koji utiče na to koja polja druge jedinice mogu doseći i kojim će se putem kretati. Ova ograničenja automatski se odražavaju na putanju prikazanu za vašu jedinicu i polja na koja može da se pomeri u tekućem potezu.

### 2.4.1. Nadzorni pojas

Nadzorni pojas jedinice proteže se na šest polja u neposrednom susedstvu, i jedinice koje kroče u neprijateljski nadzorni pojas prinuđene su da stanu. Jedinice sa sposobnošću čarkanja zanemaruju neprijateljske nadzorne pojaseve i mogu se slobodno kretati kroz njih, bez zaustavljanja. Jedinice nultog nivoa smatraju se preslabim za uspostavljanje nadzornog pojasa, pa se oko neprijatelja nultog nivoa sve jedinice mogu slobodno kretati.

### 2.4.2. Kuglice

Na vrhu energotrake pokraj svake prijateljske jedinice stoji kuglica. Ona je:

Tabela 2.9. Kuglice

kuglica | slika | opis
--- | --- | ---
zelena |  | ako jedinicom vi upravljate i nije se pomerala u ovom potezu
žuta |  | ako jedinicom vi upravljate i pomerila se u ovom potezu, ali se još može kretati ili napadati
crvena |  | ako jedinicom vi upravljate, ali više ne može da se kreće niti napada, ili joj je okončan potez
plava |  | ako je jedinica saveznik kojim ne upravljate
- |  | Enemy units have no orb on the top of their energy bar

### 2.4.3. Elipse, timske boje i junačke ikone

Ispod svake jedinice obično stoji obojena elipsa ili podloga. Boja određuje tim; tokom igranja pohoda, boja igrača je crvena. Timska boja će se takođe videti na delovima odežde jedinice, ili možda na belegu na štitu.

Elipsa je obično puni disk. Pod jedinicama nultog nivoa videćete elipsu sa isprekidanim linijama — ovo ukazuje da jedinica nema nadzorni pojas.

Neki pohodi koriste zvezdastu podlogu za ukazivanje na vođe i junake (jedinice koje su na neki način posebne, npr. ne smeju stradati tokom scenarija); drugi junake obeležavaju ikonom srebrne krune iznad energotrake. A neki pohodi uopšte ne ističu junake. Ovo je stilski izbor koji leži na dizajneru pohoda.

## 2.5. Borba

Ako vaša jedinica stupi do neprijateljske, može je napasti. Kliknite na svoju jedinicu do neprijateljske, a zatim na neprijateljsku koju želite da napadnete. Dobićete prozor koji daje dalje borbene opcije. Svaka jedinica ima jedno ili više oružja kojim može udariti. Neka od njih, kao što su mačevi, oružja su za blisku borbu, a druga, kao lukovi, za odstupnu.

Ako udarite oružjem za blisku borbu, napadnuti neprijatelj moći će da uzvrati svojim oružjem za blisku borbu. Ako napadnete odstupnim oružjem, neprijatelj će moći da uzvrati svojim odstupnim oružjem. Ako neprijatelj nema oružje istog tipa kao ono kojim je napadnut, neće moći da uzvrati udarac niti da nanese ikakvu štetu vašoj jedinici.

Different types of attacks do different amounts of damage, and a certain number of strikes may be made with each weapon. For instance, an Elvish Fighter does 5 points of damage with its sword every time it hits, and can strike 4 blows with the sword in one exchange. This is written as 5×4, meaning 5 damage per hit, and 4 strikes.

Izgledi da jedinica bude pogođena zavise od terena na kome je. Na primer, jedinice u zamkovima i selima imaju veće izglede da ne budu pogođene, a vilenjaci u šumi velike. Da biste videli odbrambeni razred jedinice (tj. izglede da ne bude pogođena) na datom terenu, kliknite na jedinicu, pa stanite mišem nad teren koji vas zanima. Odbrambeni razred će biti prikazan kao procentualna vrednost u oknu stanja, kao i iznad polja terena.

Dodatne podatke, uključujući izglede da napadač ili branilac strada, možete dobiti klikom na dugme Računanje štete u prozoru pred borbu.

### 2.5.1. Tipovi napada

- sečivo: oružja sa naoštrenom ivicom, za seckanje protivnika u komade. Primeri: bodež, jatagan, sablja, zmaške kandže.
- proboj: oružja sa zaoštrenim vrhom i dugom drškom, ili projektili, kojim se protivnik proburazi i oštete mu se unutrašnji organi. Primeri: viteško ili pešadijsko dugo koplje, strela.
- udar: oružja koja nemaju ni zaoštren vrh ni oštru ivicu, već su dovoljno teška da polome neprijatelju kosti. Primeri: buzdovan, štap, trolovska pesnica.
- mraz: oružja na mraza ili ledeni projektili. Primer: mrazni talas mračnog posvećenika.
- vatra: oružja koja roštiljaju protivnika kao prase. Primer: zmaški vatrodah.
- volšebni: napad koji razvejava magiju što pokreće zombije, sablasti i druga nemrtva stvorenja i zloduhe. Primer: magični napad belog maga.

### 2.5.2. Otpornosti

Svaka jedinica je više ili manje ranjiva na različite tipove napada. Šest brojki u opisu jedinice pokazuju njenu snagu i slabost na šest tipova napada. Pozitivna vrednost otpornosti govori da će jedinica pretrpeti manje štete od takvog napada. Negativna vrednost pokazuje da je jedinica posebno ranjiva na dati napad.

Primeri: krljušti čuvaju zmagove od većine tipova napada, osim probojnih i mraznih oružja. Ljudske konjičke jedinice su uglavnom dobro zaštićene, ali su im probojni napadi slaba tačka. Nemrtvi su vrlo otporni na sekuća i probojna oružja, ali vrlo ranjivi na udarne i volšebne napade.

Korišćenje pravih tipova napada protiv neprijateljskih jedinica značajno će vam uvećati izglede da ih zbrišete.

## 2.6. Lečenje

Jedinica se može zalečiti najviše osam udarpoena po potezu. Za jedinicu koja se niti pomera niti bori tokom poteza kaže se da se odmara, čime će povratiti dva udarpoena. Udarpoeni povraćeni kroz odmaranje dodaju se na one povraćene lečenjem, tako da jedinica može da povrati do deset udarpoena po potezu.

Jedinica se može lečiti na dva osnovna načina:

- Čekajući u selu. Jedinica će se lečiti osam udarpoena svakog poteza.
- Stojeći kraj jedinice sa sposobnošću lečenja. Broj udarpoena koji može da izleči dat je u opisu sposobnosti te jedinice, i to kao lečenje +4 ili lečenje +8.

### 2.6.1. Obnavljanje

Trolovi i iveri imaju sposobnost da se sami prirodno leče, kroz obnavljanje. Zalečiće osam udarpoena po potezu kada su povređeni. Imajte u vidu da pošto je osam udarpoena najviše koliko se jedinica može lečiti po potezu, trolovi i iveri nemaju koristi od stajanja u selu ili pokraj vidarske jedinice.

### 2.6.2. otrov

Neki napadi mogu naneti otrovnu štetu vašoj jedinici. Kada se to dogodi, otrovana jedinica gubi osam udarpoena po potezu dok se ne isceli. Otrov se može isceliti čekanjem u selu ili stajanjem kraj jedinice sa sposobnošću isceljivanja. Jedinice sa sposobnošću lečenja mogu samo da spreče štetu od otrova u potezu, ali ne i da ga uklone. U potezu u kojem se isceli, jedinica ne dobija niti gubi udarpoene usled lečenja i trovanja. Jedinca se ne može normalno lečiti dok se ne isceli od otrova; odmaranje je i dalje moguće, mada neće značajno umanjiti dejstvo otrova.

Još neki saveti oko lečenja:

- Jedinici može trebati nekoliko poteza do punog izlečenja.
- Vidari (vilin-vračarka, vilin-druidka, vilin-šejda, beli mag, mag svetlosti, paladin) leče sve povređene jedinice oko sebe, tako da možete držati jedinice blizu borbe a da ih ne gubite.
- Vidari ne leče neprijateljske jedinice.
- Vidari ne mogu lečiti sami sebe (ali v. sledeće).
- Uparujte vidare, tako da se mogu međusobno lečiti ako zatreba.
- Više vidara, i sa različitih savezničkih strana, mogu lečiti istu jedinicu i tako ubrzati lečenje.
- Trolovi i iveri ne mogu obnavljati druge jedinice.
- Trolovi i iveri isceljuju sami sebe od otrova kao što selo čini.

# Poglavlje 3. Strategija i saveti

## 3.1. Osnovna strategija

Sledeći osnovni borbeni principi i saveti namenjeni su da vas poguraju niz put vesnoćanskog bojnog veterana. Manji konkretni primeri donekle su povezani s pohodom „Naslednik prestola“.

### 3.1.1. Ne traćite jedinice

Ne šaljite povređene jedinice u sigurnu smrt. Pošto jedinica izgubi preko polovine udarpoena (UP), ozbiljno razmislite da je povučete na bezbedno i radi lečenja postavite ili u selo ili pokraj vidara (kao što su vilin-vračarke i beli magovi). Vidari su vrlo korisni!

Razlog ovome je praktičan: teško povređena jedinica ne može da zaustavi niti odstrani neprijatelja. Tokom napada i protivnapada, najčešće će stradati. Dalje, slanjem jedinice u sigurnu smrt gubite iskustvene poene (IP) koje je sakupila. Unajmiti zamenu može biti nemoguće zato što vođ nije na kuli ili zato što su sredstva na izmaku. Čak i ako možete da unajmite zamenu, najčešće će to biti daleko od poprišta bitke. Zato, nemojte traćiti jedinice.

### 3.1.2. Van domašaja neprijatelja

Kako štitite povređene jedinice? Najbolje tako što ih držite izvan domašaja neprijatelja. Nijedan neprijatelj ih ne može napasti ako ne može čak ni da im priđe. Naredni odeljak, o nadzornom pojasu (NAPOJ) pokazuje kako ograničiti pokrete neprijatelja.

Iz menija Radnje možete izabrati Protivnički pokreti da istaknete sva moguća polja na koja se protivnik može pomeriti. Ovo uzima u obzir vaše nadzorni pojas. Ovako možete proveriti da li vaša jedinica na smrti, koja je u pozadini, zaista ne može biti napadnuta jer neprijatelj ne može da stupi do nje.

Kada se vojske susretnu, možete želeti da budete prvi koji će udariti. Tada pokušajte da završite potez izvan udarnog dometa neprijatelja. On ne može napasti, ali će se najverovatnije približiti u vaš udarni domet.

### 3.1.3. Štitite se nadzornim pojasom (NAPOJ)

Svaka jedinica prvog ili višeg nivoa uspostavlja nadzorni pojas (NAPOJ) preko šest susednih polja: kad neprijatelj kroči na jedno od tih polja, primoran je da stane i istroši svo kretanje. Ovo ne važi samo za neprijatelje sa retkom sposobnošću čarkanja.

NAPOJ onemogućava neprijatelju da se provuče između dve jedinice u liniji sever-jug ili dijagonali na međusobnom rastojanju od tačno jednog ili dva polja. Povezivanjem ovakvih parova u dugačak zid, ili po različitim pravcima, možete sprečiti neprijatelja da dosegne povređenu jedinicu u pozadini. Prvo mora da porazi jedinice koje nameću NAPOJ. Ako neprijatelj jedva može stići do nje, čak i jedna jedinica može zaštiti malu oblast iza sebe.

### 3.1.4. Održavajte odbrambenu liniju

Postrojavanjem mnogih jedinica jednu do druge, ili najviše sa poljem razmaka između, možete izgraditi moćnu odbrambenu liniju. Imajte u vidu da, pošto su polja u Vesnotu šestougaona, „linija“ istok-zapad nije prava već cik-cak kriva. „Stvarne“ linije su sever-jug i dijagonale.

Pristižući s jedne strane, bilo koju vašu jedinicu neprijatelj može da napadne najviše sa dve svoje u istom potezu. Po pravilu, zdrava jedinica bez posebnih slabosti može da preživi udar dve obične neprijateljske jedinice istog ili nižeg nivoa.

Nažalost, linija često mora da se izvije kako bi se stvorio klin ili ispratio teren. Na ugaone tačke mogu udariti tri neprijateljske jedinice. Ovo je takođe slučaj na krajevima linije kada je prekratka. Ove slabe tačke držite jedinicama sa puno udarpoena, na pogodnom terenu i sa odgovarajućim otpornostima. Pošto su takve jedinice u najvećoj opasnosti da stradaju, najbolje uposlite one bez ili sa malo iskustvenih poena.

Razvijanje vojske u liniju takođe sprečava neprijatelja da opkoli neku jedinicu. NAPOJ čini da je jedinica s jednim neprijateljem ispred i jednim iza zarobljena.

### 3.1.5. Smenjujte svoje snage

Kada jedinica na liniji fronta bude teško oštećena, treba da je pošaljete iza odbrambene linije. Da bi se linija održala verovatno je morate zameniti rezervom, tako da uvek imajte nekoliko spremnih jedinica u pozadini. Ako imate vidare, oštećene jedinice u drugoj liniji brzo će se oporaviti.

Primetite da jedinice mogu prelaziti preko polja sa prijateljskim jedinicama.

### 3.1.6. Koristite teren

Pokušajte da poređate jedinice tako da napadaju sa polja s visokom odbranom, neprijatelja na polju s niskom odbranom. Na ovaj način su manji izgledi da neprijateljski protivnapadi nanesu štetu.

Na primer, možete razviti svoje vilenjake tik unutar ruba šume, tako da orkovi moraju da napadaju sa otvorenog dok vilenjaci uživaju odličan šumski zaklon.

### 3.1.7. Napadanje i biranje meta

Napredovanje i napadanje je naravno najzanimljiviji deo puta ka pobedi. Cilj vam je da eliminišete i slabite neprijatelje pred sobom, pomerajući odbrambenu liniju unapred. Ovo se može izjaloviti kako neprijatelj uzvrati napadom u svom potezu.

Da biste dokrajčili neprijateljsku jedinicu često ćete na nju poslati nekoliko svojih, time delimično narušavajući odbrambenu liniju čiji su deo bili. To možda nije bitno, jer je van domašaja drugih neprijatelja. Možda je bitno, ako ste samo oslabili vrlo jakog neprijatelja, koji će u sledećem potezu uzvratiti. Možda bi neki konjanik mogao da zada završni udarac.

Kad napadate prvi, u prednosti ste da možete birati koje će jedinice biti suočene. Iskoristite neprijateljeve slabosti; na primer, upravite odstupne napade na protivnike bez odstupnih oružja; ili, oslonite se na slabost konjanika na probojni udar. Ali uvek držite na umu da će neprijatelj moći da uzvrati u svom potezu, tako da pazite na sopstvene slabosti koje bi mu išle u prilog.

Na primer, konjanici mogu vrlo dobro držati liniju protiv orko-groktaša i trol-štenaca, jer imaju umerenu otpornost na sečiva i udare. Ali će zato brzo pasti pred orko-strelcima i gobli-kopljanicima.

Obično se isplati da dokrajčite (ili skoro dokrajčite) neprijateljsku jedinicu. Ako niste sigurni da to možete učiniti u jednom potezu, ili se postarajte da vaša jedinica može izdržati protivnapad, ili procenite da vredi da je izgubite. Radi preživljavanja protivnapada, obično je mudro da napadnete tako da neprijatelj može naneti najmanje štete u uzvraćanju, pre nego onako kako bi se nanelo najviše štete neprijatelju.

In particular, use your ranged weapons if the enemy has no ranged attack. Using it will often reduce the damage which your units take until the enemy dies.

### 3.1.8. Doba dana

Zapamtite da se zakonite jedinice, poput ljudskih, bolje bore tokom dana, haotične, poput orkovskih i nemrtvih, tokom noći, a dvojstvene najbolje tokom sumraka. Zato uvek želite da susretnete neprijatelja u doba dana kada ste vi jaki a on slab. Kada dođe neprijateljev čas, često se isplati zbiti redove i držati povoljne odbrambene položaje. Kada se prednost vrati na vašu stranu, polazite u napredovanje.

Na primer, vilenjaci mogu zadržati šumu tokom noćnog naleta orkova, i krenuti napred u svitanje. Možete primetiti i da VI računara aktivno povlači svoje orkove tokom dana.

### 3.1.9. Iskustvo

U toku pohoda, od ključne je važnosti da izgrađujete iskusnu silu. Kasniji scenariji pretpostavljaju da su vam raspoložive za sazivanje jedinice drugog i trećeg nivoa.

Najviše iskustvenih poena (IP) jedinice dobijaju kada zbrišu neprijateljsku jedinicu — 8 IP po nivou stradale jedinice. Zato često ima smisla da jedinicama višeg nivoa oslabite protivnika, a dokrajčite ga jedinicom kojoj najviše treba iskustva. Posebno su vidari često slabi u borbi, pa moraju „krasti“ pobede na ovaj način da bi napredovali po nivoima.

Na početku, kada verovatno nemate jedinica viših nivoa, pokušajte da najveći broj pobeda prepustite šačici svojih jedinica. Tako će brzo dospeti na nivo 2, kada mogu početi da se brinu za druge.

Nemojte zanemariti pribavljanje iskustva svom vođu. Tačno je da mora biti bezbedan, ali ako ga previše mazite ostaće preniskog nivoa da biste ga mogli sačuvati u kasnijim scenarijima.

## 3.2. Za dobru zabavu

Ne zaboravite da je smisao igranja da se zabavite! Evo nekih preporuka od razvojnog tima kako da vam igra bude što je zabavnija:

- Razmislite o igranju pohoda na „srednjem“ nivou težine, posebno ako već imate iskustva sa strateškim igrama. Cenimo da ćete se tada osećati mnogo ispunjenijim postignutim.
- Nemojte biti previše nervozni zbog gubljenja jedinica. Pohodi su i dizajnirani tako da igrač može izgubiti pokoju jedinicu usput.
- Ne zloupotrebljavajte sačuvane pozicije. Nekada davno, u Vesnotu je upisivanje pozicija bilo dozvoljeno samo na kraju scenarija. Upisivanje usred scenarija dodato je samo kao pogodnost za slučaj da morate nastaviti igranje kasnije, i radi sigurnosti od padova. Ne preporučujemo da svaki čas učitavate poziciju zato što vam taj beli mag stalno gine — umesto toga, naučite da ga štitite, i merite rizike! To je deo strategije.
- Ako morate da učitate poziciju, preporučujemo da počnete scenario iz početka i iznađete bolju strategiju, pre nego da prosto nalazite slučajne brojeve koji vam idu u korist.
- Ipak, cilj je zabava! Možda vam je ukus različit od onog programera, tako da radite kako vam najviše prija! Ako uživate da učitavate poziciju kad god načinite grešku, stremeći ka savršenim partijama u kojima nikada ne gubite jedinice, samo napred!

### 3.2.1. Na početku scenarija

- Prvo pročitajte ciljeve scenarija. Nekada ne morate eliminisati neprijateljske vođe, već je dovoljno da preživite izvesan broj poteza ili pokupite određeni objekat.
- Proučite mapu: teren, položaj vašeg vođa i položaje drugih vođa.
- Zatim počnite da unajmljujete jedinice. Jeftine jedinice zgodne su za upijanje prvog talasa neprijatelja; napredne jedinice mogu se naknadno uvesti kao podrška. Hitre jedinice dobro dođu kao izviđači, za istraživanje mape i brzo zaposedanje selâ̂.

### 3.2.2. Tokom scenarija

- Potrudite se da zarobite i držite u posedu što više sela, kao bi se zlato slivalo u kasu.
- Jedinice krećite u grupama, tako da neprijatelj ne može napasti sa svih strana, i da možete nadjačati osamljene neprijateljske jedinice. Ređajte jedinice u liniju, tako da nijedna od njih ne može biti napadnuta sa više od dve strane.
- Različite jedinice imaju različite vrline i mane, u zavisnosti od terena i koga napadaju. Kliknite desnim na jedinicu i izaberite Opis jedinice za više detalja.
- Jedinice niskog nivoa možete koristiti kao topovsko meso, za usporavanje neprijatelja. Na primer, njima možete neprijatelju preprečiti put do važnijih jedinica.
- Možete dobro oštetiti naprednije neprijateljske jedinice, a zatim ih dokrajčiti jedinicama niskog nivoa, kako biste im dali više iskustva (i konačno digli na naredni nivo).
- Ako imate belog maga (napreduje iz maga) ili druidku (napreduje iz vračare), stavite njega ili nju u sredinu kruga jedinica kako bi se lečile pri kretanju po mapi. (I vračarke mogu da leče, ali ne tako dobro.)
- Gubljenje jedinica se očekuje, čak i naprednih.

- Doba dana je zaista važno:

  - zakonite jedinice nanose više štete tokom dana, a manje noću
  - haotične jedinice nanose više šteta tokom noći, a manje danju
  - uvek držite oko na dobu dana na desnoj strani ekrana. Planirajte unapred — mislite na to koje će doba dana biti u sledećem potezu.
- Neke jedinice su otpornije ili ranjivije na izvesne vrste napada. Konjičke jedinice su slabe na probojne napade. Vatreni i volšebni napadi desetkuju nemrtve. Koliko je jedinica otporna na dati tip napada možete pogledati tako što kliknite desnim na nju, izaberete Opis jedinice, pa pod Otpornosti. Tu su nabrojane njene otpornosti na različite tipove napada.

### 3.2.3. Lečenje

Važan deo postizanja uspeha u Boju za Vesnot čini održavanje jedinica zdravim. Oštećenu jedinicu možete zalečiti pomeranjem na selo ili nadomak posebnih vidarskih jedinica (npr. vilin-vračarke ili belog maga). Neke jedinice koje ćete sresti, kao što su trolovske, sposobne su da prirodno leče same sebe.

### 3.2.4. Dobijanje scenarija

- Napredne jedinice su neophodne za brzo eliminisanje neprijateljskih zapovednika, i da bi se izbeglo gubljenje mnoštva jedinica.
- Što pre dobijete scenario, više ćete i zlata dobiti. Više zlata dobijate za ranu pobedu, nego što biste posedujući sva sela na mapi za sve preostale poteze.
- Eliminisanje svih neprijateljskih vođa obično znači trenutnu pobedu.

### 3.2.5. Još opštih saveta

- Posle ubitačnih scenarija (gde istrpite puno gubitaka) obično slede scenariji sa „prostorom za disanje“, u kojima lako možete prikupiti zlata i iskustva (odnosno napredne jedinice).
- Napredne jedinice traže veće izdatke nego jedinice nižeg nivoa (1 zlatnik po nivou). Izuzetak su lojalne jedinice.